થાઇલેન્ડથી નીકળ્યા બાદ ચીનનો ઉત્તર પશ્ચિમ પ્રદેશ વટાવતાં તેમને 16 દિવસ લાગ્યા હતા. અહીંનું વાતાવરણ તેમને માટે મોટો પડકાર બન્યું. ચીનના આ પ્રદેશના પ્રવાસ દરમિયાન તેમણે વાતાવરણમાં આવેલ ભારે પરિવર્તન સામે ઝઝૂમવું પડ્યું હતું. ચીનના દુનહાંગમાં તાપમાન હતું 24 ડિગ્રી, ત્યાંથી આગળ વધી તેઓ ઝિનિંગ પહોંચ્યા જ્યાં તાપમાન 0 ડિગ્રી સેલ્સિયસ હતું. ધ હિંદુને તેમણે આ યાત્રાના સૌથી ઉત્સાહપૂર્ણ દિવસ અંગે વાત કરતાં બદ્રી બલદાવાએ કહ્યું કે, એ દિવસે અમે એક જ દિવસમાં સૌથી વધુ 930 કિમીનું અંતર કાપ્યું હતું. એ દિવસે અમે વારસા(પોલેન્ડ)માં બ્રેકફાસ્ટ, કોલોન(જર્મની)માં લંચ અને બ્રસેલ્સ(બેલ્જિયમ)માં ડિનર કર્યું હતું.